સ્મશાનની ભસ્મ લગાવી ભગવાન શિવે મનુષ્યને સંદેશો આપ્યો છે કે હે માનવ બ્રહ્મ સત્ય છે જગત મીથ્યા છે. ભગવાન શિવે સંદેશ આપ્યો કે મનુષ્ય, તારૂ આ સુંદર શરીર પણ એક સમયે ભસ્મમાં વિલીન થઈ જવાનું છે. પરંતુ અત્યારે મનુષ્યના જીવનની કરૂણતા છે, કે આપણે દેહ પર ધ્યાન આપીએ છીએ પરંતુ દેવ પર ધ્યાન આપતા નથી. પણ ઝાઝો સમય દેવને અપાય દેહને ન અપાય. દેહનું જતન કરવું અને તેને સાચવવો તે આપણું કર્તવ્ય અને જરૂરીયાત બંન્ને છે પરંતુ માત્રને માત્ર તેમાં જ ન રહેવું જોઈએ. શરીર એક મંદિર છે એટલે તેને પવિત્ર અને સ્વચ્છ તેમજ નિર્મળ રાખવું જ જોઈએ પરંતુ સાથે જ તે મંદિરમાં અર્થાત આપણા હ્યદયમાં ઈશ્વરની પધરામણી પણ કરવી જોઈએ.